jkorsvik/nowiki_second_scrape_merged huggingface dataset:
Pantelotteriet

Pantelotteriet ble lansert i april 2008, og er et lotteri der tomme bokser og flasker brukes som innsats i panteautomater. Lotteriet drives av Norsk Pantelotteri AS, et selskap eid av Norges Røde Kors og Olav Thon Gruppen, med konsesjon fra Lotteri- og stiftelsestilsynet. 
Pantelotteriet er tilgjengelig i over 2 000 butikker i kjedene REMA 1000, Kiwi, Meny og SPAR, samt i enkelte butikker i kjedene Matkroken, Europris og Coop Norge. Overskuddet går til Røde Kors.
Det var Olav Thon som i sin tid tok initiativ til etablering av pantelotteriet. Hensikten var både å bidra til økt panting av bokser og flasker, og å generere automatiske inntekter til veldedige organisasjoner. 


== Beskrivelse av lotteriet ==
Pantere kan enten bruke den ordinære panteknappen som gir penger for tomgodset, eller trykke på Røde Kors-knappen for deltakelse i Pantelotteriet. Velger man Pantelotteriet blir de tomme boksene og flaskene brukt som innsats i lotteriet. Pris per lodd er 50 øre. Om det blir gevinst eller ikke, vises umiddelbart på lappen som kommer ut av panteautomaten. Gevinster opp til 1 000 kroner utbetales i kassen. 
Pantelotteriet har en konsesjon på ni år, gjeldende fra februar 2017. Premieplanen har 12 toppgevinster på én million kroner, 6 000 lodd med gevinster på 1 000 kroner, 84 000 lodd med gevinster på 100 kroner, og 312 000 lodd med premier på 50 kroner.


== Historikk ==
I 2002 leverte Olav Thon Gruppen ved Norsk Underholdningsspill AS sin første søknad om etablering av pantelotteri til Lotteri- og stiftelsestilsynet. I juli 2007 ble det gitt tillatelse til etablering av pantelotteriet. Dette er den eneste konsesjon som er gitt til nye, private lotterier siden mars 2002. Samme høst ble det etablert avtaler med REMA 1000 og ICA Norge, og i 2008 ble Pantelotteriet offisielt lansert. I 2011 ble Pantelotteriet tilgjengelig i alle Kiwi-butikker, i 2009 i Meny-butikker i NorgesGruppen, fra 2014  også i SPAR-butikker. I februar 2017 ble Pantelotteriet tildelt ny lotteritillatelse fra Lotteritilsynet, med ni års varighet .
Etter at den første toppgevinsten på 2 millioner kroner gikk i 2012, ble gevinstplanen endret til flere milliongevinster. I 2016 hadde Pantelotteriet totalt gitt 150 millioner kroner i støtte til Røde Kors. Etter 10 års drift har Pantelotteriet gitt over 200 millioner kroner i støtte til Norges Røde Kors, og har blitt en av organisasjonens viktigste inntektskilder.


== Referanser ==


== Eksterne lenker ==
Offisielt nettsted – Pantelotteriet.no
Niels Henrik Arendt

Niels Henrik Arendt (født 23. september 1950 i København, død 24. august 2015) var luthersk biskop over Haderslev stift i Den danske folkekirke fra 1999 til 2013.Innen han ble biskop, var han sogneprest i Naur Pastorat 1975–1992 og domprost i Haderslev domkirke 1992-1999.


== Referanser ==
Norsk Underholdningsspill

Norsk Underholdningsspill AS er et norsk lotteriselskap, som ble etablert i 1997. Selskapet er en del av Olav Thon Gruppen og er ansvarlig for utvikling og drift av pantelotteriet Panto, og har konsesjon fra Lotteri- og stiftelsestilsynet. 


== Historikk ==
I 2000 leverte selskapet sin første søknad om etablering av pantelotteri til Lotteri- og stiftelsestilsynet, som ble avslått. 2. juli 2007 fikk selskapet tillatelse til etablering av pantelotteriet. 2. april 2008 ble de første panteautomatene med lotteriet plassert ut som et pilotprosjekt og 21. april 2008 ble pantelotteriet offisielt åpent.


== Eksterne lenker ==
Panto.no
Steen Skovsgaard

Steen Skovsgaard (født 30. september 1952) er cand.theol. fra Aarhus Universitet og fra 11. september 2005 til 2017 luthersk biskop i Lolland–Falsters stift i Den danske folkekirke.
Etter fullført utdannelse ble Skovsgaard i 1979 sogneprest ved Gellerup kirke i Aarhus og 1997 dessuten prost i Århus Vestre Provsti. Årene 1988–1989 var han konstituert sogneprest i Klaksvík på Færøyene.
Skovsgaard har i sin tid ved Gellerup Kirke særlig beskjeftiget seg med Folkekirkens utfordringer i møtet med islam og bl.a. vært formann for Kristent Informations- og Videnscenter om Islam og Kristendom (KIVIK) 2001–2005, stiftsprest vedrørende islam og kristendom 1995–2000 og formann for stiftsutvalget vedrørende islam og kristendom i Århus Stift 1995–1999. Han er leder av Theologisk Oratorium.


== Bibliografi ==
De fremmede har I altid hos jer! – om kulturmødets udfordringer, Unitas Forlag 1994 ISBN 87-7517-324-7
Hvad kan du tilbyde mig som muslim, præst? – om religionsmødet i Gellerup, med udkig til Europa, Unitas Forlag 2004 ISBN 87-7517-671-8
Hjælp – jeg skal døbes, Religionspædagogisk Forlag 2005 ISBN 87-7495-130-0
Kresten Drejergaard

Kresten Drejergaard (født 1944) er en dansk cand.theol. Han var luthersk biskop over Fyens stift i Den danske folkekirke fra 1995 til 2012.Drejergaard fikk sin embedseksamen i teologi fra Aarhus Universitet i 1970. Han var sogneprest på Vestfyn fra 1974 til 1995, og ble så biskop.


== Referanser ==
Lise-Lotte Rebel

Lise-Lotte Rebel (født 23. januar 1951 i Kongens Lyngby) er en dansk cand.theol. som siden 1995 har vært luthersk biskop over Helsingør stift i Den danske folkekirke.Rebel tok embedseksamen i teologi ved Københavns Universitet i 1978. Hun har vært prest ved Utterslev kirke 1978–1980, ved Islev kirke 1980–1987 og ved Sankt Olai kirke (1987–1995).Lise-Lotte Rebel ble tildelt Dannebrogordenen i 1996, ble ridder av Dannebrogordenens 1. grad i 2001 og kommandør i 2014.


== Referanser ==
Ivar Leveraas

Ivar Leveraas (født 17. juli 1939 i Haugesund) er en politiker fra Arbeiderpartiet. Leveraas har hatt flere tillitsverv innen Arbeiderpartiet og fagbevegelsen, mest kjent er han for sitt virke som partisekretær i Arbeiderpartiet fra 1975 til 1986. Det eneste verv han har hatt som folkevalgt er medlem av Oslo bystyre (1964–67).
Leveraas var administrerende direktør for Husbanken fra 1986 til 1994, og direktør for Arbeidstilsynet fra 1994 til 2005.
I 2006 ble Leveraas tildelt Kongens fortjenstmedalje i gull «for sin lange og omfattende innsats for norsk arbeids- og organisasjonsliv og politikk, samt sitt arbeid i det offentliges tjeneste».


== Referanser ==


== Eksterne lenker ==
(no) Ivar Leveraas hos Stortinget 
(no) Ivar Leveraas hos Norsk senter for forskningsdata
Genius Sonority

Genius Sonority (ジニアス・ソノリティ株式会社) er et japansk spillutviklingsstudio. Det blei starta for å utvikle pokémonspill til stasjonære spillkonsoller, med støtte fra Nintendo og The Pokémon Company. Siste delen av navnet, Sonority, betyr gjenklang og Genius var noe de la til da navnet blei laga fordi bare Sonority hørtes for nøytralt ut.
Selskapet har utvikla flere pokémonspill, men de var også med på utviklinga av Dragon Quest Swords: The Masked Queen and the Tower of Mirrors. De utvikler også spill som ikke er pokémonrelatert.


== Titler ==
Pokémon Colosseum (2003)
Pokémon XD: Gale of Darkness (2005)
Pokémon Trozei! (2006)
Pokémon Battle Revolution (2007)
Dragon Quest Swords: The Masked Queen and the Tower of Mirrors (2007)
100 Classic Book Collection (2008)
Disney Fairies: Tinker Bell (2008)
Otona no Renai Shōsetsu: Harlequin Selection (2010)
Learn with Pokémon: Typing Adventure (2011)
The Denpa Men: They Came By Wave (2012)
The Denpa Men 2: Beyond the Waves (2012)
The Denpa Men 3: The Rise of Digitoll (2013)
Pokémon Battle Trozei (2014)
The Denpa Men RPG Free! (2014)
Pokémon Shuffle (2015)
The New Denpa Men (2017)
Pokémon Café Mix (2020)


== Referanser ==


== Eksterne lenker ==
(ja) Offisielt nettsted 
(en) Genius Sonority – kategori av bilder, video eller lyd på Commons
Piat

Santo Piat (Bayan ng Piat) er en kommune på Filippinene. Kommunen ligger i landsdelen Luzon, og tilhører provinsen Cagayan. 


== Barangayer ==
Kommunen er inndelt i 18 barangayer per 30. september 2019.


== Referanser ==
Molsheim

Molsheim er en by og kommune i Alsace nordøst i Frankrike. Den er sous-préfecture (underprefektur) i departementet Bas-Rhin i regionen Grand Est. Byen Molsheim var opprinnelig tysk, men etter første verdenskrig ble den liggende på fransk side av grensen.


== Attraksjoner ==
Gamlebyen i Molsheim er godt bevart og inneholder mange gamle hus og bygninger med typisk alsasisk arkitektur. De mest kjente bygningene er Tour des Forgerons fra middelalderen, Metzig fra renessansen, den barokke kirken Eglise des Jésuites, som er så stor at den kunne ha plass til hele byen da den ble bygget, og det klassiske Hôtel de ville. Det tidligere klosteret La Chartreuse, som delvis ble ødelagt under den franske revolusjonen har i dag et museum.


== Økonomi ==
Molsheim er kjent som hjemby for bilfabrikken Bugatti. Produksjonen av Bugatti Automobiles SAS ble startet opp igjen i Dorlisheim nær Molsheim i 2005.


== Befolkningsutvikling ==
Antall innbyggere i kommunen Molsheim


== Referanser ==


== Eksterne lenker ==
Offisielt nettsted 
(en) Molsheim – kategori av bilder, video eller lyd på Commons 
(en) Molsheim – galleri av bilder, video eller lyd på Commons 
Kommunedata INSEE
Rødbanken

Rødbanken er en monumental bygning i Tromsø sentrum, med adresse Storgata 65. Den ble opprinnelig bygget for Tromsø Sparebank i årene 1910-1915. Bygget brukes i dag som hovedkontor for SpareBank 1 Nord-Norge. Navnet kommer av den karakteristiske rød-oransje fargen som bygget har hatt gjennom hele sin historie.
Bygningen, som ble tegnet i 1909 av arkitekt Henrik Nissen i Kristiania, er i jugendstil, med preg av ny-Louis-seize. Byggearbeidene ble påbegynt av entreprenør Theodor Amundsen i januar 1910. Det første byggetrinnet mot sør, som omfattet størsteparten av bygningen, sto ferdig i 1912, mens nordfløyen ble fullført i 1915.
I tillegg til Sparebankens lokaler inneholdt bygget kommunale kontorer, samt bibliotek, festsal og lokaler for Frimurerlosjen og leseforeningen Athenæum. Tromsø bibliotek holdt til i bygningen fra 1915 helt fram til 1973.
Bygningen var en av de første murbygningene i Tromsø sentrum, og er oppført i pusset teglstein, levert av teglverket i Tromsdalen, over tre etasjer på en høy granittsokkel, samt en høy mansardetasje. Bygningen har fasader i puss med sparsomme stukkdetaljer. Den ligger vendt mot tre gater: Storgata, Fredrik Langes gate og Bankgata. Hovedfasaden mot Storgata har et forhøyet midtparti kronet med en svungen gavl over hovedinngangen. Bygget har karakteristiske runde hjørner. 


== Litteratur ==
N.A. Ytreberg: Tromsø bys historie (1946–71)
Bernardo Pasquini

Bernardo Pasquini (1637–1710) var en italiensk komponist og organist.
Bernardo Pasquini studerte hos Mariotto Bocciantini i Uzzano. Senere flyttet han til Ferrara der han i perioder var organist ved byens Accademia della Morte. I desember 1655 gikk han i tjeneste hos den romerske adelsmannen Innocenzo Conti, og fulgte ham til Roma. En vanlig antakelse om at Pasquini studerte hos Antonio Cesti og Loreto Vittori, er sannsynligvis basert på en feiltakelse.
Pasquini bidro i stor grad til utviklingen av cembalomusikken. Han var en ledende musikkpedagog, og blant kjente elever er Johann Philipp Krieger, Francesco Durante, Georg Muffat, Domenico Scarlatti og Francesco Gasparini.
Pasquini skrev 14 operaer og 5 oratorier, dessuten var han en av de første som skrev sonater for cembalo.


== Referanser ==


== Kilder ==
Arnaldo Morelli: «Bernardo Pasquini», treccani.it. Dizionario Biografico degli Italiani - Volume 81 (2014). 


== Eksterne lenker ==
(en) Fritt tilgjengelige noter av Bernardo Pasquini i International Music Score Library Project
Liste over Pasquinis sceneverk, operone.de
Partite sopra la Aria della Folia da Espagna, kantoreiarchiv.de
Digital Light Processing

Digital Light Processing (DLP) er et varemerke eid av Texas Instruments, og er en teknologi som brukes i projektorer. Det ble opprinnelig utviklet i 1987 av Dr. Larry Hornbeck ved Texas Instruments.
I DLP-projektorer blir bildet laget av mikroskopiske små speil som er lagt ut i en matrise på en halvlederkrets, kjent som en Digital Micromirror Device (DMD).
Antall speil avhenger av oppløsningen på det projiserte bildet.
DLP brukes blant annet i 3M sine projektorer i Vikuiti serien.
Monomachiidae

Monomachidae (noen ganger stavet Monomachiidae) er en gruppe som hører til blant parasittvepsene og er en familie i ordenen vepser. Det er en ganske artsfattig gruppe som omfatter ca. 20 beskrevne, nålevende arter. Slekten Monomachus, med 14 arter, lever i Australia og Sør-Amerika, mens slekten Tetraconus lever i det sørlige Sør-Amerika.


== Utseende ==
Svært lange og slanke, gjerne svarte snyltevepser. Antennene er trådformede og middels lange, hodet rundt med forholdsvis små, ovale fasettøyne. Forkroppen (thorax) er påfallende slank, beina temmelig korte og gjerne rødlige. Bakkroppen er sterkt forlenget og når langt bakenfor vingene, nærmest som et langt rør – i så måte ligner de på familien Pelecinidae.


== Levevis ==
I alle fall noen av artene er parasitoider som angriper tovinger (Diptera), kanskje først og fremst våpenfluer (Stratiomyidae).


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen Proctotrupomorpha
gruppen Proctotrupoidea
familien Monomachiidae
Monomachus Klug – 3 arter i Australia, 11 i Sør-Amerika
Tetraconus Szepligeti – 6 arter, sørlige Sør-Amerika


== Kilder ==
Azevedo, C.O. & Sá Santo, H. (2001) Seasonality of Monomachus spp. (Hymenoptera: Monomachidae) in the Biological reserve of Duas Bocas, Esperito Santo State, Brazil. [1]
Naumann, I.D. (2007) The Australian species of Monomachidae (Hymenoptera: Proctotrupoidea), with a revised diagnosis for the family.[2]


== Eksterne lenker ==
(en) Monomachiidae i Encyclopedia of Life 
(en) Monomachiidae i Global Biodiversity Information Facility 
(en) Monomachiidae hos Fossilworks 
(en) Monomachiidae hos ITIS 
(en) Monomachiidae hos NCBI 
(en) Kategori:Monomachidae – bilder, video eller lyd på Wikimedia Commons 
Monomachidae – detaljert informasjon på Wikispecies 
Foto av en Monomachus-art: [3]
Abja kommune

Abja kommune er en tidligere landkommune i Viljandi fylke i Estland. Kommunen hadde cirka 2 800 innbyggere og et areal på 290 km². Kommunen lå sørvest i fylket.
24 oktober 2017 ble Karksi, Abja, Halliste og Mõisaküla innlemmet i den nye Mulgi kommune.


== Referanser ==


== Eksterne lenker ==
Offisielt nettsted 
(en) Abja Parish – kategori av bilder, video eller lyd på Commons
Halliste kommune

Halliste kommune er en tidligere landkommune i Viljandi fylke i Estland. Kommunen hadde cirka 1 800 innbyggere og et areal på 266 km². Kommunen lå sørvest i fylket.
24. oktober 2017 ble Karksi, Abja, Halliste og Mõisaküla innlemmet i den nye Mulgi kommune.


== Referanser ==


== Eksterne lenker ==
Offisielt nettsted 
(en) Halliste Parish – kategori av bilder, video eller lyd på Commons
Karksi kommune

Karksi kommune er en tidligere landkommune i Viljandi fylke i Estland. Kommunen hadde cirka 4 100 innbyggere og et areal på 322 km². Kommunen lå sør i fylket.
24. oktober 2017 ble Karksi, Abja, Halliste og Mõisaküla innlemmet i den nye Mulgi kommune.De viktigste stedene er Karksi-Nuia og Abja-Paluoja. Kommunen ligger i overgangen mellom lavland i øst og høylandet Sakala i vest. Elva Pöögle renner gjennom kommunen og dens to hovedlandsbyer, omgitt av vide skogsområder i høylandet. Ved elva ligger St. Peters kirke i Karksi-Nuja, middelalderens Karx.
Historisk er området et grenseområde mot det store, middelalderske Storhertugdømmet Litauen, som ødela Karx-festningen i 1297, 1298, 1305, 1329 og 1366. På samme høyden som festningen lå, ble St. Peterkirken reist i 1778, med et tårn som heller så mye som 205 centimeter. Kirken har malerier fra sent på 1700-tallet, og et kirkeorgel av orgelbyggeren Ernst Carl Kessler fra 1847. Byen ble på 1800-tallet et yndet motiv for maleren August Matthias Hagen (1794–1887), som i naturalistisk-romantisk stil ble en sentral landskaps- og kulturmotivmaler – og instruktør ved kunstskolen på Tartu universitet.

		
		


== Referanser ==


== Eksterne lenker ==
Offisielt nettsted 
(en) Karksi Parish – kategori av bilder, video eller lyd på Commons
Kolga-Jaani kommune

Kolga-Jaani kommune er en tidligere landkommune i Viljandi fylke i Estland. Kommunen hadde cirka 1 700 innbyggere og et areal på 312 km². Kommunen lå nordøst i fylket.


== Referanser ==


== Eksterne lenker ==
Offisielt nettsted 
(en) Kolga-Jaani Parish – kategori av bilder, video eller lyd på Commons
Kõo kommune

Kõo kommune er en tidligere landkommune i Viljandi fylke i Estland. Kommunen hadde cirka 1 159 innbyggere og et areal på 150 km². Kommunen lå nord i fylket.


== Referanser ==


== Eksterne lenker ==
Offisielt nettsted 
(en) Kõo Parish – kategori av bilder, video eller lyd på Commons
Kõpu kommune

Kõpu kommune er en tidligere landkommune i Viljandi fylke i Estland. Kommunen hadde cirka 800 innbyggere og et areal på 259 km². Kommunen lå vest i fylket. Administrasjonssenteret var landsbyen (alev) Kõpu, som ble nevnt første gang i 1481. Det står et gods i Kõpu som nå brukes som skole. Dagens Kõpu kirke ble reist i 1825.
21. oktober 2017 ble Kõo, Kõpu, Suure-Jaani og Võhma innlemmet i den nye Nord-Sakala kommune.Den kjente folklorisken Oskar Looritsa var født i Kõpu.


== Referanser ==


== Eksterne lenker ==
Offisielt nettsted 
(en) Kõpu Parish – kategori av bilder, video eller lyd på Commons
Pelecinidae

Pelecinidae er en gruppe som hører til blant parasittvepsene og er en familie i ordenen vepser. Det er en ganske artsfattig gruppe som bare omfatter tre beskrevne, nålevende arter. Alle de nålevende artene blir plassert i slekten Pelecinus, men det er også beskrevet seks slekter med fossile arter. Mens de nålevende artene bare finnes i Amerika, stammer alle de kjente, fossile artene fra Øst-Asia. Den store og spektakulære Pelecinus polyturator er nokså vanlig i Nord-Amerika.


== Utseende ==
Store, lange og slanke, gjerne svarte snyltevepser. Hunnen av Pelecinus polyturator er opptil 7 cm lang, slik skiller den seg klart fra de aller fleste andre Proctotrupoidea som er ganske småvokste. Antennene er trådformede, lange og tynne, hodet rundt med forholdsvis små, ovale fasettøyne. Forkroppen (thorax) er slank, beina middels lange. Bakleggene er tykke og kølleformede, føttene (tarsene) derimot ganske tynne. Vingene er klare med velutviklet årenett og tydelig vingemerke (pterostigma). Bakkroppen er sterkt forlenget og når langt bakenfor vingene, nærmest som et langt rør – i så måte ligner de på familien Monomachidae.


== Levevis ==
Hunnen bruker sin svært lange bakkropp til å nå ned for å legge egg på larver av skarabider (Scarabaeidae) i slekten Phyllophaga som lever nede i bakken.


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen Proctotrupomorpha
gruppen Proctotrupoidea
familien Pelecinidae
slekten Pelecinus Latreille, 1800
Pelecinus dichrous Perty, 1833 – Sør-Amerika
Pelecinus polyturator (Drury, 1773) – vidt utbredt i Nord- og Sør-Amerika
Pelecinus thoracicus Klug, 1841 – Mexico
Pelecinopteron tubuliforme Brues, 1933 – fossil art beskrevet fra Sakhalin
Allopelecinus terpnus Zhang & Raznitsyn, 2006
slekten Eopelecinus Zhang et al., 2002 – tre fossile arter fra Kina
Iscopinus baissicus Kozlov, 1974 – fossil art
Scorpiopelecinus versatile Zhang et al., 2002 – fossil art
slekten Sinopelecinus – seks fossile arter fra Kina


== Kilder ==
Zhang & Raznitsyn (2006) New extinct taxa of Pelecinidae sensu lato (Hymenoptera: Proctotrupoidea) from the Laiyang formation, Shangdong, China.[1]


== Eksterne lenker ==
(en) Pelecinidae i Encyclopedia of Life 
(en) Pelecinidae i Global Biodiversity Information Facility 
(en) Pelecinidae hos Fossilworks 
(en) Pelecinidae hos ITIS 
(en) Pelecinidae hos NCBI 
(en) Kategori:Pelecinidae – bilder, video eller lyd på Wikimedia Commons 
Pelecinidae – detaljert informasjon på Wikispecies
Paistu kommune

Paistu kommune er en tidligere landkommune i Viljandi fylke i Estland. Kommunen hadde cirka 1 700 innbyggere og et areal på 129 km². Kommunen lå omtrent midt i fylket. Administrasjonssenteret var landsbyen Paistu med 350 innbyggere, en annen større landsby er Holstre med 220 innbyggere.
Landskapet her er svært variert, med bølgete og tildels bratte høydedrag, samt en rekke formasjoner av rød sandstein som tiltrekker seg geologer. Paistukløften har inntil 20 meter dype stup. Dette landskapet inngår i Loodi naturpark (2.151 ha, 21,5 km²). Kommunen har en rekke sjøer fra istiden, blant annet Holstre- og Sinialliku-sjøene som mange besøker. Også plantelivet er rikt her, med store innslag av eik og hele 11 arter av bregner på dette lille området.Det er et rikt og godt avkastende landbruk i kommunen, med produksjon av melk,svinekjøtt og raffinerte produkter som brennevin og sirup. Det er også et stort sportsanlegg og aktivitetssenter i Paistu.
Maleren Juhan Muks (1899-1983) er fylkets kanskje største kunstner, og malte landskapsbilder fra Paistu.


== Referanser ==


== Eksterne lenker ==
Offisielt nettsted 
(en) Paistu Parish – kategori av bilder, video eller lyd på Commons
Pärsti kommune

Pärsti kommune er en tidligere landkommune i Viljandi fylke i Estland. Kommunen hadde cirka 3 900 innbyggere og et areal på 210 km². Kommunen lå omtrent midt i fylket.


== Referanser ==


== Eksterne lenker ==
Offisielt nettsted 
(en) Pärsti Parish – kategori av bilder, video eller lyd på Commons
Saarepeedi kommune

Saarepeedi kommune er en tidligere landkommune i Viljandi fylke i Estland. Kommunen hadde cirka 1 300 innbyggere og et areal på 98 km². Kommunen lå nord for Viljandi bykommune.


== Referanser ==


== Eksterne lenker ==
Offisielt nettsted 
(en) Saarepeedi Parish – kategori av bilder, video eller lyd på Commons
Suure-Jaani kommune

Suure-Jaani kommune var en landkommune i Viljandi fylke i Estland, beliggende i Sakalafjellene. Kommunen hadde cirka 6 200 innbyggere og et areal på 749 km². Kommunen, som var fylkets største, lå nordvest i fylket. Det største tettstedet var småbyen Suure-Jaani.
Det er funnet to sølvskatter fra henholdsvis 800--1000-tallet, og 1300-tallet (7.000 mynter). Dette er funnet like øst for Suure-Janni, ved den store landsbyen Olustvere med godset av samme navn. Det fikk en sirlig konstruert park midt på 1800-tallet, anlagt av den siste godseieren grev Nikolai von Fersen. Også dagens severdige hovedbygg er reist av ham, og besøkes ofte av turister. Parkens åtte kilometer alléer av lind, eik og lønn inspirerte maleren Johan Muks (1899–1983).Helt sørøst i denne kommunen ligger den lille landsbyen Lubjasaare, hvor den berømte estiske kunstneren Johann Köler (1826–1899) var født. Han var kunstlærer for tsarfamilien ved hoffet i St. Petersburg, og kom i voksen alder bare til Lubjasaare unntaksvis, som i 1863.


== Referanser ==


== Eksterne lenker ==
Offisielt nettsted 
(en) Suure-Jaani Parish – kategori av bilder, video eller lyd på Commons
Tarvastu kommune

Tarvastu kommune var en landkommune i Viljandi fylke i Estland. Kommunen hadde cirka 4 400 innbyggere og et areal på 409 km². Kommunen lå sørøst i fylket. Administrasjonssenteret og kommunens eneste småby var Mustla.


== Referanser ==


== Eksterne lenker ==
Offisielt nettsted 
(en) Tarvastu Parish – kategori av bilder, video eller lyd på Commons
Viiratsi kommune

Viiratsi kommune er en tidligere landkommune i Viljandi fylke i Estland. Kommunen hadde cirka 3 700 innbyggere og et areal på 213 km². Kommunen lå øst i fylket.


== Referanser ==


== Eksterne lenker ==
Offisielt nettsted 
(en) Viiratsi Parish – kategori av bilder, video eller lyd på Commons